text: (myndir við nøvnum á teimum, sum fingu prógv, eru niðast í greinini)
text: #000001
text: Fíggjarbúskapur og Tænastubúskapur eru yrkisakademiskar útbúgvingar, sum taka tvey ár, íroknað starvsvenjing og próvtøkuverkætlan, og eru rættiliga vinnuvendar. Tænastubúskapur er ætlað øllum, sum starvast innan tænastuvinnuna ella hava áhuga í at menna hesa vinnu. Útbúgvingin er nevnd beinleiðis í nýggja álitinum um vinnuferðavinnu, sum Tórshavnar Kommuna legði fram fyrr í juni. Nýggjar útbúgvingar eru eisini ein týðandi táttur í teimum 164 ítøkiligu tilmælunum, sum Vakstrarforum legði alment fram tann 14. juni í ár.
text: #000002
text: Á hátíðarløtu fyri teimum lesandi, sum í dag fingu prógv á Hægri Námi á Glasi, legði gesarøðarin Helena Dam á Neystabø fyri við at undirstrika týdningin av útbúgving og førleikamenning í einum samfelag, har broyting er einasti konstanturin. Steinbjørn Hardlei, rektari, sum hevur sitið í arbeiðsbólki í samband við frágreiðingarnar hjá Vakstrarforum, vísti á, hvussu týðandi tað er, at vit menna nýggjar útbúgvingar, sum stimbra førleikar, sum føroyska samfelagið tørvar – og at hesar útbúgvingar kunnu nemast her. Á Hægri Námi á Glasi eru ætlanir um at stovna nýggjar útbúgvingar á hvørjum ári og sostatt økja um lestrarmøguleikarnar.
text: #000003
text: Í august byjra fleiri spennandi útbúgvingar á Hægri Námi. Fyri tey, sum koma av miðnámi, eru liðug at læra ella ynskja at útbúgva og menna seg víðari, bjóðar Glasir hesar útbúgvingar:
  • Tænastubúskap (hotell og matstovur, ferðavinna, events, ítróttur, almennar tænastur o.a.)
  • Fíggjarbúskap (bankar, trygging, sethúsasøla og búskapur)
  • HD (grannskoðan, bankar, trygging, búskapur o.t.)
  Tænastubúskapur og fíggjarbúskapur eru yrkisakademiskar útbúgvingar, sum geva 120 ECTS-stig. Tær taka tvey ár og geva umframt beinleiðis arbeiðsførleikar eisini møguleika at lesa víðari til professiónsbachelor. Tær geva eisini lestrargóðkenning (meritt) til aðrar bachelorútbúgvingar.
text: #000004
text: Fríða Weyhe, lesandi á Tænastubúaskapi, segði í røðu á hátíðarløtuni, at tað hevði verið ein frægd at upplivia, hvussu væl vinnnan hevur tikið ímóti teimum lesandi, bæði í starvsvenjing og á teimum yvir 20 virkisvitjanum, tey hava verið á seinastu tvey árini. Hon vísti á, at samstarvið við lærar og fyritøkur og samanhaldið millum tey lesandi – sum eru í ymsum aldursbólkum – hevur gjørt lestrartíðina bæði stuttliga, mennandi og fakliga avbjóðandi.
text: #000005
text: Nýggir flokkar í bæði Fíggjarbúskapi og Tænastubúskapi byrja í august, og umsóknarfreist er 1. juli. Tú kanst søkja inn á allar hesar útbúgvingar nú umvegis glasir.fo ella á innskriving.glasir.fo.
text: #000006